**รายงานการประชุมสภาเทศบาลตำบลโพน**

**สมัยประชุมสามัญ สมัยแรก ประจำปี พ.ศ. 2566**

**วันที่ 20 กุมภาพันธ์ 2566 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 12345678910111213 | ร.ต.ต.วีระชัย จำปาหาร นางสมศรี สระทอง นายคำแปลง ศรีบัวนายเสริมศักดิ์ ราชติกานายทองพันธ์ ศรีบุญจันทร์นายศุกลวัฒน์ ภูจันหานายประสิทธิ์ คำภูษานายสมบัติ ภูมิรินทร์นายบุญศิล อิงภูนายสัมนัก ปัสสะนายมานพ นามปัญญานายวุฒิชัย เชยชมศรีนายสมพงษ์ สุริโย | ประธานสภาเทศบาลตำบลโพนรองประธานสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพน สมาชิกสภาเทศบาลตำบลโพนเลขานุการสภาเทศบาลตำบลโพน | วีระชัย จำปาหาร สมศรี สระทอง คำแปลง ศรีบัว เสริมศักดิ์ ราชติกา ทองพันธ์ ศรีบุญจันทร์ศุกลวัฒน์ ภูจันหาประสิทธิ์ คำภูษา สมบัติ ภูมิรินทร์ บุญศิล อิงภูสัมนัก ปัสสะมานพ นามปัญญาวุฒิชัย เชยชมศรีสมพงษ์ สุริโย |

 **ผู้ไม่มาประชุม**

 - ไม่มี -

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 12345678910111213 | นายนิพนธ์ อิงภูนายทองมี สระทองนายพนมศิลา ศรีบัวนายปิยะวัชร์ สระทอง นายทรัพย์ เกษาพรมนางณฐอร การถักนางสาวสุกัญญา กำจรนางเสาวนีย์ คำเสนาะนางสุจรรยา ทิพย์มณีนางสาวสุปราณี อ่อนรัชชานางสาวปภาวรินท์ ภูมิสาตร์นายเลื่อน หาระทานายจันทา พันภู | นายกเทศมนตรีตำบลโพนรองนายกเทศมนตรีตำบลโพนรองนายกเทศมนตรีตำบลโพนเลขานุการนายกเทศมนตรีตำบลโพนที่ปรึกษานายกเทศมนตรีตำบลโพนปลัดเทศบาลตำบลโพน หัวหน้าสำนักปลัดผู้อำนวยการกองการศึกษาผู้อำนวยการกองสาธารณสุขหน.ฝ่ายบริหารงานคลัง รก.ผอ.กองคลังเจ้าพนักงานธุรการชำนาญงาน-- | นิพนธ์ อิงภูทองมี สระทอง พนมศิลา ศรีบัวปิยะวัชร์ สระทอง ทรัพย์ เกษาพรม ณฐอร การถักสุกัญญา กำจรเสาวนีย์ คำเสนาะสุจรรยา ทิพย์มณีสุปราณี อ่อนรัชชา ปภาวรินท์ ภูมิสาตร์เลื่อน หาระทาจันทา พันภู |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพน สมัยประชุมสามัญ สมัยแรก เมื่อวันที่ 7 กุมภาพันธ์ 2565 ซึ่งที่ประชุมสภาเทศบาล ตำบลโพน มีมติในการกำหนดการประชุม สมัยประชุมสามัญ สมัยแรก ประจำปี พ.ศ. 2566 ในวันที่ 1 กุมภาพันธ์ ถึงวันที่ 2 มีนาคม 2566 โดยมีกำหนดไม่เกิน 30 วันนั้น เพื่อให้การดำเนินการดังกล่าว เป็นไปด้วยความเรียบร้อย ถูกต้อง ตามข้อระเบียบ กฎหมาย เทศบาลตำบลโพน จึงเรียกประชุมสภาเทศบาลตำบลโพน สมัยประชุม สามัญ สมัยแรก ประจำปี พ.ศ. 2566 ในวันที่ 20 กุมภาพันธ์ 2566 เวลา 09.00 น. เป็นต้นไป ณ ห้องประชุมสภาเทศบาล ตำบลโพน โดยกำหนดวาระการประชุม ดังนี้

 ระเบียบวาระที่ 1 เรื่องที่ประธานจะแจ้งต่อที่ประชุม ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุมสามัญ สมัยที่ 4 ครั้งที่ 1 ประจำปี พ.ศ. 2565 เมื่อวันที่ 26 ธันวาคม 2565 ระเบียบวาระที่ 3 เรื่องกระทู้ถาม - ไม่มี ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณา เสร็จแล้ว - ไม่มี ระเบียบวาระที่ 5 เรื่องที่เสนอใหม่ 5.1 ร่างเทศบัญญัติเทศบาลตำบลโพน เรื่อง การติดตั้ง บ่อดักไขมันบำบัดน้ำเสียในอาคาร พ.ศ. 2566 5.2 กำหนดสมัยประชุมสามัญ ประจำปี พ.ศ. 2566 ระเบียบวาระที่ 6 เรื่องอื่น ๆ

 บัดนี้ ที่ประชุมสภา ฯ พร้อมแล้ว ขอเชิญประธานสภา ฯ ได้จุดธูปเทียน บูชาพระรัตนตรัย กล่าวเปิดประชุม และดำเนินการ ตามวาระการประชุมต่อไป เชิญครับ

ร.ต.ต.วีระชัย จำปาหาร จุดธูปเทียนบูชาพระรัตนตรัย ประธานสภา ฯ เรียนท่านนายกเทศมนตรี คณะผู้บริหาร หัวหน้าส่วนราชการ และผู้เข้าร่วมการประชุมทุกท่านครับ เมื่อที่ประชุมพร้อมแล้ว ผมขอเปิด การประชุมสภาเทศบาลตำบลโพน สมัยประชุมสามัญ สมัยแรก ประจำปี พ.ศ. 2566 วันที่ 20 กุมภาพันธ์ 2566

ระเบียบวาระที่ 1 เรื่องที่ประธานจะแจ้งต่อที่ประชุม - ไม่มี

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 4 ครั้งที่ 1 ประจำปี พ.ศ. 2565 เมื่อวันที่ 26 ธันวาคม 2565

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลการประธานสภา ฯ ตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายคำแปลง ศรีบัว สมาชิกสภา ฯ เขต 1 เป็นกรรมการตรวจรายงาน การประชุม ซึ่งในการประชุมครั้งที่แล้ว ในฐานะที่ผม เป็นคณะกรรมการตรวจรายงานการประชุม ได้ตรวจสอบรายงาน การประชุม สมัยประชุมสามัญ สมัยที่ 4 ครั้งที่ 1 ประจำปี พ.ศ. 2565 เมื่อวันที่ 26 ธันวาคม 2565 ที่ผ่านมา มีผู้มาประชุม 13 คน ผู้ไม่มาประชุม (-ไม่มี-) ผู้เข้าร่วมประชุม 13 คน ซึ่งการตรวจสอบรายงานการประชุม ถือว่ามีความถูกต้องครบถ้วน ครับ

ร.ต.ต.วีระชัย จำปาหาร มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน ประธานสภา ฯ การประชุมไหมครับ

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายมานพ นามปัญญา สมาชิกสภา ฯ เขต 2 ในส่วนของผมขอแก้ไข - หน้า 12 บรรทัดที่ 7 ข้อความเดิม ระเบียบ กระทรวงมหาดไทย ว่าด้วยข้อ***ยัง***คับการประชุมสภาท้องถิ่น ขอแก้ไขเป็น ระเบียบกระทรวงมหาดไทย ว่าด้วยข้อ***บัง***คับการประชุมสภาท้องถิ่น - หน้า 13 บรรทัดที่ 15 ข้อความเดิม ข้อ 39 มาใช้บังคับ***โลม*** ขอแก้ไขเป็น ข้อ 39 มาใช้บังคับ***โดยอนุโลม***

ร.ต.ต.วีระชัย จำปาหาร เห็นควรให้แก้ไข หน้า 12 บรรทัดที่ 7 แก้ไขเป็น ระเบียบประธานสภา ฯ กระทรวงมหาดไทย ว่าด้วยข้อ***บัง***คับการประชุมสภาท้องถิ่น และ หน้า 13 บรรทัดที่ 15 แก้ไขเป็น ข้อ 39 มาใช้บังคับ***โดยอนุโลม***

 - มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน การประชุมอีกไหมครับ

นางสมศรี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองประธานสภา ฯ ราชการ และผู้เข้าร่วมการประชุมทุกท่านค่ะ ในส่วนของดิฉันขอแก้ไข หน้า 14 บรรทัดที่ 8 ข้อความเดิม ข้อ 6 ให้ยกเลิก***วาม***ในวรรคหนึ่ง ขอแก้ไขเป็น ข้อ 6 ให้ยกเลิก***ความ***ในวรรคหนึ่ง

ร.ต.ต.วีระชัย จำปาหาร เห็นควรให้แก้ไข หน้า 14 บรรทัดที่ 8 แก้ไขเป็น ข้อ 6 ให้ยกเลิกประธานสภา ฯ ***ความ***ในวรรคหนึ่ง

 - มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน การประชุมอีกไหมครับ

 - ถ้าไม่มีก็ขอมติในที่ประชุมว่า สมาชิกท่านใดรับรองรายงานการประชุม สภาเทศบาลตำบลโพน สมัยประชุมสามัญ สมัยที่ 4 ครั้งที่ 1 ประจำปี พ.ศ. 2565 เมื่อวันที่ 26 ธันวาคม 2565 โปรดยกมือครับ

**มติที่ประชุม - รับรองรายงานการประชุม 11 เสียง**  **- งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหารในการขออภิปรายของสมาชิกสภาท้องถิ่น ขอความร่วมมือกับที่ประชุม ประธานสภา ฯ ได้ปฏิบัติตามระเบียบกระทรวงมหาดไทย ว่าด้วยข้อบังคับการประชุมสภา ท้องถิ่น พ.ศ. 2547 ข้อ 63 “ซึ่งระบุว่า” สมาชิกสภาท้องถิ่นผู้ใด ประสงค์จะกล่าวถ้อยคำใดต่อที่ประชุมสภาท้องถิ่นให้ยกมือขึ้นพ้นศรีษะ เมื่อประธานสภาท้องถิ่นอนุญาตแล้วจึงกล่าวได้ โดยให้ยืนกล่าว ณ ที่ของตนหรือ ณ ที่ซึ่งจัดไว้ก็ได้ และต้องกล่าวกับประธานสภา ท้องถิ่น

**ที่ประชุม รับทราบ**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

 - ไม่มี

ระเบียบวาระที่ 5 เรื่องที่เสนอใหม่

 5.1 ร่างเทศบัญญัติเทศบาลตำบลโพน เรื่อง การติดตั้งบ่อดักไขมัน บำบัดน้ำเสียในอาคาร พ.ศ. 2566

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร นายกเทศมนตรี หัวหน้าส่วนราชการ และผู้เข้าร่วมการประชุมทุกท่านครับ โดยที่เป็นการ สมควรตราเทศบัญญัติเทศบาลตำบลโพน เรื่อง การติดตั้งบ่อดักไขมัน บำบัดน้ำเสียในอาคาร พ.ศ. 2566 ซึ่งทางเทศบาลตำบลโพน ในเรื่อง ของการควบคุมอาคาร ตอนนี้มีผู้ประกอบการหลาย ๆ ส่วนรวมถึงการ บังคับใช้ข้อบัญญัติในอาคาร ซึ่งต่อไปก็จะเข้าสู่สังคมเมือง ก็เลยขอเสนอ เทศบัญญัติ ฯ มาบังคับใช้ในเขตเทศบาลตำบลโพนของเรา ซึ่งในการ ขออนุญาตก่อสร้าง หรือ พระราชบัญญัติควบคุมอาคาร ก็จะมีในเรื่อง ของการบำบัดน้ำเสียนั้นเข้ามาเกี่ยวข้อง จึงขอเสนอญัตติเทศบัญญัติ เรื่อง การติดตั้งบ่อดักไขมันบำบัดน้ำเสียในอาคาร พ.ศ. 2566 อาศัยอำนาจแห่งพระราชบัญญัติเทศบาล พ.ศ. 2496 รวมถึงฉบับแก้ไข เพิ่มเติมถึงปัจจุบัน มาตรา 60 โดยที่เป็นการสมควรกำหนดหลักเกณฑ์ เกี่ยวกับการจัดการด้านสิ่งแวดล้อม โดยเฉพาะการจัดการบำบัดน้ำเสีย จากอาคาร อันเป็นการช่วยลดปริมาณน้ำเสียและปรับปรุงคุณภาพน้ำ ให้ดีขึ้น ก่อนการระบายลงแหล่งระบายน้ำ จึงได้ตราเทศบัญญัติเรื่องนี้ขึ้น ซึ่งพระราชบัญญัติส่งเสริมและรักษาคุณภาพ สิ่งแวดล้อมแห่งชาติ พ.ศ. 2535 และที่แก้ไขเพิ่มเติมถึง (ฉบับที่ ๒) พ.ศ. 2๕๖2 และพระราชบัญญัติการสาธารณสุข พ.ศ. ๒๕๓๕ และที่ใด้แก้ไขเพิ่มเติม ถึง (ฉบับที่ 3) พ.ศ. ๒๕๖0 ให้กระทำได้โดยการตราเป็นเทศบัญญัติ จึงตราเทศบัญญัตินี้

 อาศัยอำนาจตามความในมาตรา 60 แห่งพระราชบัญญัติ เทศบาล พ.ศ. ๒๔๙๖ และที่แก้ไขเพิ่มเติมถึง (ฉบับที่ ๕) พ.ศ. ๒๕๑๐ ประกอบมาตรา ๒๐ (๓) แห่งพระราชบัญญัติการสาธารณสุข พ.ศ. ๒๕๓๕ เทศบาลตำบลโพน โดยความเห็นชอบของสภาเทศบาล ตำบลโพนและผู้ว่าราชการจังหวัดกาฬสินธุ์ จึงออกเทศบัญญัติไว้ดังต่อไปนี้ ข้อ 1 เทศบัญญัตินี้เรียกว่า "เทศบัญญัติเทศบาลตำบลโพน เรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๖๖” ข้อ ๒ เทศบัญญัตินี้ให้ใช้บังคับเมื่อพ้นกำหนดเจ็ดวันนับตั้งแต่ วันที่ได้รับประกาศโดยเปิดเผย ณ สำนักงานเทศบาลตำบลโพน ข้อ ๓ บรรดาเทศบัญญัติหรือข้อบังคับกฎระเบียบและคำสั่ง อื่นใดของเทศบาลซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทน ข้อ ๔ ในเทศบัญญัตินี้ "อาคาร" หมายความว่า ตึก บ้าน เรือน ร้านค้า ร้านอาหาร สำนักงานหรือสิ่งปลูกสร้างอย่างอื่นซึ่งบุคคลอาจเข้าอาศัยหรือใช้สอยได้ "บ่อดักไขมัน" หมายความว่า สิ่งที่ใช้แยกจำพวกน้ำมันและไขมัน ออกจากน้ำซึ่งผ่านการใช้แล้ว "การระบายน้ำ" หมายความว่า การผันน้ำ การปล่อยน้ำ การเทน้ำ การสาดน้ำ หรือการกระทำอื่นใดที่เป็นการถ่ายเทน้ำ "แหล่งระบายน้ำ" หมายความว่า ทางหรือท่อระบายน้ำ ลำกระโดง ลำราง คู คลอง แม่น้ำ ทะเล และแหล่งน้ำสาธารณะ แหล่งน้ำธรรมชาติและแหล่งน้ำที่เป็นของเอกชน ซึ่งมีทางเชื่อมต่อ หรือสามารถไหลไปสู่แหล่งน้ำสาธารณะหรือแหล่งน้ำธรรมชาติได้ "เจ้าพนักงานท้องถิ่น" หมายความว่า นายกเทศมนตรี "พนักงานเจ้าหน้าที่" หมายความถึง ปลัดเทศบาล พนักงาน เทศบาลหรือเจ้าหน้าที่ซึ่งได้รับแต่งตั้งจากเจ้าพนักงานท้องถิ่น เพื่อปฏิบัติการให้เป็นไปตามเทศบัญญัตินี้ ข้อ 5 เทศบัญญัติให้ใช้บังคับแก่อาคารที่มีการระบายน้ำทิ้งลง หรือไหลไปสู่แหล่งระบายน้ำและยังไม่มีกฎหมายใดกำหนดมาตรฐาน เกี่ยวกับการกำจัดน้ำมันและไขมันสำหรับอาคารประเภทนั้น ข้อ ๖ ให้เจ้าของหรือผู้ครอบครองอาคารตามข้อ ๕ ติดตั้ง บ่อดักไขมันตามมาตรฐานที่เจ้าพนักงานท้องถิ่นประกาศกำหนด ให้เจ้าของหรือผู้ครอบครองอาคารที่มีการปลูกสร้างใหม่ ดำเนินการติดตั้งบ่อดักไขมันสำหรับอาคารนั้นให้แล้วเสร็จก่อนเข้าอยู่อาศัย หรือใช้สอย และหากอาคารใดอยู่ระหว่างการปลูกสร้างใหม่ในวันที่ เทศบัญญัตินี้มีผลใช้บังคับ ก็ให้ดำเนินการติดตั้งบ่อดักไขมันตาม เทศบัญญัตินี้เช่นเดียวกัน ข้อ 7 ให้เจ้าพนักงานท้องถิ่นและพนักงานเจ้าหน้าที่มีอำนาจ หน้าที่ดังต่อไปนี้ (๑) เข้าตรวจอาคารและบริเวณที่ตั้งอาคารในระหว่างพระอาทิตย์ ขึ้นและตก (2) สั่งให้เจ้าของหรือผู้ครอบครองอาคารที่มีการระบายน้ำทิ้งลง หรือไหลไปสู่แหล่งระบายน้ำดำเนินการติดตั้งบ่อดักไขมันให้แล้วเสร็จ ภายในเก้าสิบวัน ข้อ ๘ ให้เจ้าของหรือผู้ครอบครองอาคารตามข้อ ๖ ทำการ ดูแลรักษา เก็บขนน้ำมันหรือไขมันในบ่อดักไขมันไปกำจัดและซ่อมแซม บำรุงรักษาบ่อดักไขมันให้อยู่ในสภาพที่ใช้การได้ตามปกติ ข้อ ๙ ผู้ใดขัดขวางการปฏิบัติหน้าที่ของเจ้าพนักงานท้องถิ่นหรือ พนักงานเจ้าหน้าที่ในการปฏิบัติการตาม ข้อ 7 (1) ต้องระวางโทษปรับ ไม่เกินหนึ่งพันบาท ข้อ 10 ผู้ใดไม่ปฏิบัติตามคำสั่งของเจ้าพนักงานท้องถิ่นหรือ พนักงานเจ้าหน้าที่ตาม ข้อ ๗ (๒) ปรับไม่เกินห้าร้อยบาท และเจ้าพนักงานท้องถิ่นอาจกำหนดให้เสียค่าปรับอีกไม่เกินวันละ สองร้อยบาทนับแต่วันถัดจากวันครบกำหนดระยะเวลาที่เจ้าพนักงาน ท้องถิ่นหรือพนักงานเจ้าหน้าที่กำหนดให้ดำเนินการติดตั้งบ่อดักไขมันนั้น เป็นต้นไป จนกว่าจะได้ปฏิบัติให้ถูกต้อง ข้อ 11 ให้เจ้าพนักงานท้องถิ่นประกาศและประชาสัมพันธ์ ให้ประชาชนทราบถึงการปฏิบัติตามเทศบัญญัตินี้ ข้อ ๑๒ ให้เจ้าพนักงานท้องถิ่นมีอำนาจยกเว้นการปฏิบัติตาม เทศบัญญัตินี้ตามความจำเป็นโดยพิจารณาถึงสภาพ ลักษณะหรือการใช้ ประโยชน์ของอาคาร หรือสภาพของพื้นที่ เช่น พื้นที่บนภูเขา พื้นที่ เกษตรกรรม พื้นที่ในชนบท ข้อ ๑3 ให้นายกเทศมนตรีและผู้มีอำนาจออกประกาศหรือคำสั่ง เพื่อปฏิบัติการเป็นไปตามเทศบัญญัตินี้

ร.ต.ต.วีระชัย จำปาหาร ตามที่ นายกเทศมนตรีตำบลโพน เสนอญัตติเรื่อง การติดตั้งบ่อดักไขมันประธานสภา ฯ บำบัดน้ำเสียในอาคาร พ.ศ. 2566 ขอให้ท่านเลขานุการสภา ฯ ได้ชี้แจงข้อกฎหมายในการพิจารณาครับ

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ คณะผู้บริหาร เลขานุการสภา ฯ หัวหน้าส่วนราชการ และผู้เข้าร่วมการประชุมทุกท่านครับ สำหรับ ในวาระนี้เป็นหัวข้อในการพิจารณาเทศบัญญัติ เรื่อง การติดตั้งบ่อดัก ไขมันบำบัดน้ำเสียในอาคาร พ.ศ. 2566 ถือว่าเป็นอีกหนึ่งนโยบาย ที่ต้องดำเนินการตามนโยบายของรัฐบาล ซึ่งเรื่องบ่อดักไขมันได้ขับเคลื่อน ตามนโยบายมาตั้งแต่ปี 2549 ซึ่งคราวนั้นก็ได้กำหนดในเรื่องของ การจัดการสิ่งแวดล้อมเป็นวาระสำคัญ จึงได้มีการกำหนดแนวทาง ตามหนังสือกรมส่งเสริมการปกครองท้องถิ่น ด่วนที่สุด เมื่อวันที่ 3 มีนาคม 2549 ซึ่งในครั้งนั้นก็ให้ท้องถิ่นได้พิจารณาในการออกข้อบัญญัติ ท้องถิ่น เหมือนกับที่เรากำลังดำเนินการอยู่ในขณะนี้ แต่ก็ด้วยเงื่อนไข หลาย ๆ อย่าง ที่อาจจะทำให้การขับเคลื่อนนโยบายนี้เป็นไปอย่างล่าช้า เพราะว่า ก็คงจะเป็นบริบทเหมือนกับที่เราได้ประสบว่า บริบทของ ท้องถิ่นแต่ละท้องถิ่นนั้น บางที่อาจจะยังไม่มีความจำเป็นที่จะต้องใช้ เทศบัญญัติฉบับดังกล่าว การขับเคลื่อนนโยบายการติดตั้งบ่อดักไขมัน ในอาคารก็เลยทำให้ล่าช้า แต่ว่ารัฐบาลก็ไม่ได้นิ่งนอนใจ ก็ติดตามมา เรื่อย ๆ ตั้งแต่ปี 2549 จนถึงปีงบประมาณปัจจุบัน ก็ได้มีการติดตาม เร่งรัด ให้แต่ละท้องถิ่นได้มีการออกข้อบัญญัติหรือเทศบัญญัติในท้องถิ่น ของตนเอง เพื่อเป็นการบังคับใช้ เป็นการสนองนโยบาย ซึ่งในบริบทของ เทศบาลตำบลโพน ก็ถือว่าเป็นลำดับท้าย ๆ ที่ยังไม่มีการออกเทศบัญญัติ ในเรื่องนี้ ซึ่งก็เป็นนโยบายที่ทางจังหวัดได้ติดตาม เร่งรัดมาเช่นกัน เราจึงต้องมีการดำเนินการ ซึ่งการดำเนินการจัดทำพระราชบัญญัติฉบับนี้ ก็ดำเนินการตามร่างที่เป็นนโยบายของจังหวัดได้ส่งมา เราก็ได้ดำเนินการ ปรับให้เป็นชื่อของเทศบาลตำบลโพนเท่านั้นเอง ในส่วนรายละเอียดต่าง ๆ ก็ถือว่าเป็นฉบับร่างที่ได้มาจากส่วนกลางทั้งหมด ตามที่ท่านนายก ได้นำเรียนหลาย ๆ ข้อ ที่ผ่านมา ก็จะมีหัวข้อที่สำคัญอยู่ ก็คือในเรื่อง ของการกำหนดให้บ้านที่จะสร้างใหม่ต้องมีการติดตั้งระบบบ่อดักไขมัน หรือว่าบ้านเดิมที่อาศัยอยู่แล้วก็ต้องดำเนินการด้วย ก็น่าจะเป็นบทบัญญัติ ที่สร้างความหนักใจให้กับผู้ออกบทบัญญัติว่าบริบทของเราจะทำได้หรือไม่ อย่างไร ก็เป็นไปตามบริบทของชุมชนเรา อาจจะพิจารณาว่า มันยังไม่มี ความจำเป็น แต่ว่าในอนาคตอาจจะมีความจำเป็น เพราะว่าในขณะนี้ก็จะ เห็นครัวเรือนต่าง ๆ ในชุมชนของเรา การระบายน้ำไม่มีที่รองรับ ถ้าไม่มี รางระบายน้ำ ก็จะระบายน้ำไหลลงมาตามถนน ทำให้สกปรกไม่น่าดู เท่าไร หลาย ๆ เส้นทางที่ยังไม่มีรางระบายน้ำก็จะเห็นบรรยากาศ หลาย ๆ ครัวเรือนเป็นภาพที่ไม่น่าดู ในส่วนของการจัดทำเทศบัญญัตินี้ ก็ถือว่ายังไม่ครอบคลุมในเรื่องของรางระบายน้ำ และในแหล่งรวบรวม น้ำเสียก็ยังไม่มีการบริหารจัดการให้เป็นไปตามระบบที่ชัดเจน ก็ขอนำเรียนกับท่านสมาชิกทุกท่านนะครับว่า ในการจัดทำเทศบัญญัตินี้ ผู้จัดทำร่างก็คงจะมองเห็นบริบทเหล่านี้ จึงได้มีการกำหนดไว้ใน ข้อ 12 ซึ่งระบุว่า “ให้เจ้าพนักงานท้องถิ่นมีอำนาจยกเว้นการปฏิบัติตาม เทศบัญญัตินี้ ตามความจำเป็นโดยพิจารณาถึงสภาพลักษณะหรือการใช้ ประโยชน์ของอาคาร หรือสภาพของพื้นที่ เช่น พื้นที่บนภูเขา พื้นที่เกษตรกรรม พื้นที่ในชนบท” เจ้าพนักงานท้องถิ่น ตามความหมาย คือ ท่านนายกเทศมนตรี ตรงนี้ก็เป็นช่องทางอย่างหนึ่งที่เราจะผ่อนคลาย ในเรื่องของการกำหนดว่าพื้นที่ไหนที่ต้องบังคับให้มี ที่ไหนที่อนุโลมไม่ให้มี เป็นช่องที่ผ่อนคลายได้ ถ้าหลังไหนที่มีรางระบายน้ำแล้ว เป็นแหล่ง ชุมชนเมือง ไม่มีพื้นที่ทิ้งแล้วอาจจะเป็นเส้นทางหลัก ๆ ที่ต้องมี แต่ตรงไหนที่ยังไม่พร้อมที่จะทำ ก็อาจทำเป็นประกาศ ยกเว้น กับผู้ที่ จะมาขออนุญาตก่อสร้างได้ และอีกบริบทหนึ่งที่ต้องดำเนินการ คือ ข้อ 6 ซึ่งระบุว่า “ให้เจ้าของหรือผู้ครอบครองอาคารติดตั้งบ่อดักไขมัน ตามมาตรฐานที่เจ้าพนักงานท้องถิ่นประกาศกำหนด” ซึ่งบ่อดักไขมัน ที่จะกำหนด ทางเจ้าพนักงานท้องถิ่นก็ต้องประกาศให้มีความเหมาะสม ตามบริบทของเรา ซึ่งตรงนี้หลังจากที่เทศบัญญัติของเราบังคับใช้แล้ว จะมีการจัดทำประกาศในส่วนนี้อีกครั้งนึง ว่าจะใช้อะไร แบบไหน อย่างไร ดำเนินการเองหรือไม่ อันนี้ก็จะเป็นการรองรับประกาศเป็น เทศบัญญัติอีกครั้งนึง ฉะนั้น ในเรื่องของการออกเทศบัญญัติฉบับนี้ มองในอนาคตก็จะมีข้อดีอยู่ จึงขอนำเรียนให้สภาเทศบาลตำบลโพน ได้พิจารณาสำหรับแนวทางการพิจารณา ถ้าดูตามระเบียบ กระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติม ถึง (ฉบับที่ 3) พ.ศ. 2565) ข้อ 45 ญัตติ ร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้

 ในการพิจารณาสามวาระรวดเดียว ผู้บริหารท้องถิ่นหรือสมาชิก สภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุม จะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระ รวดเดียวแล้ว การพิจารณาวาระที่สองนั้นให้ที่ประชุมสภาท้องถิ่น เป็นกรรมการแปรญัตติเต็มสภา โดยให้ประธานที่ประชุมเป็นประธาน คณะกรรมการแปรญัตติญัตติร่างข้อบัญญัติงบประมาณจะพิจารณา สามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

 เทศบัญญัติฉบับนี้สามารถพิจารณาสามวาระรวดได้ เนื่องจาก ไม่เป็นเทศบัญญัติที่ว่าด้วยงบประมาณ ถ้าที่ประชุมให้พิจารณาสามวาระ รวดได้ วาระแรก ก็จะพิจารณาว่าจะรับหลักการในการออกเทศบัญญัตินี้ หรือไม่ ถ้าในที่ประชุมรับหลักการก็จะผ่านไปพิจารณาในวาระที่สอง คือ การแปรญัตติ และผ่านไปวาระที่สาม คือ การพิจารณาเห็นชอบ ให้ออกเทศบัญญัติหรือไม่อย่างไร แล้วส่งให้นายอำเภอได้พิจารณา เห็นชอบในการออกเทศบัญญัติ หลังจากที่นายอำเภอพิจารณาเห็นชอบ แล้ว ก็จะนำกลับมาประกาศใช้ หลังประกาศใช้ 7 วัน จึงจะมีผลบังคับ ใช้ นี่คือกระบวนการ การออกเทศบัญญัติเทศบาลตำบลโพน เรื่อง การติดตั้งบ่อดักไขมันบำบัดน้ำเสียในอาคาร พ.ศ. 2566 ขอให้ท่านประธานสภา ฯ ได้ดำเนินการตามขั้นตอนต่อไปครับ

ร.ต.ต.วีระชัย จำปาหาร เราจะพิจารณาเป็นสามวาระรวดหรือไม่ อย่างไร ขอเชิญท่านสมาชิกได้ประธานสภา ฯ พิจารณาเสนอครับ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ กระผม นายบุญศิล อิงภู สมาชิกสภา ฯ เขต 2 ผมขอเสนอว่า ควรพิจารณา สามวาระรวด ครับ

ร.ต.ต.วีระชัย จำปาหาร ท่านบุญศิล ฯ เสนอว่าควรพิจารณาสามวาระรวด ประธานสภา ฯ ขอผู้รับรองด้วยครับ

 - สมาชิกสภาเทศบาลยกมือรับรอง -

**มติที่ประชุม เห็นชอบให้พิจารณาร่างเทศบัญญัติเทศบาลตำบลโพน เรื่อง การติดตั้งบ่อดักไขมันบำบัดน้ำเสียในอาคาร พ.ศ. 2566 สามวาระรวด**

ร.ต.ต.วีระชัย จำปาหาร - วาระที่ 1 เป็นการพิจารณาขั้นรับหลักการ ประธานสภา ฯ - สมาชิกท่านใดจะอภิปรายหรือซักถามเพิ่มเติมหรือไม่

นายบุญศิล อิงภู สืบเนื่องจากการประชุมครั้งที่แล้ว และผมมีโอกาสได้ไปคุย พบปะกับ สมาชิกสภา ฯ พี่น้องประชาชน ผมว่าเรื่องนี้ถือว่าเป็นเรื่องสำคัญ เราต้องมีการ ออกประชาคมให้ประชาชนได้เข้าใจ ถ้าผ่านกระบวนการต่าง ๆ ของเราไปแล้วและมีผลบังคับใช้ โดยที่ยังไม่มีการประชาคมรับฟัง ความคิดเห็นจากประชาชน ผมเกรงว่าจะมีปัญหาภายหลัง ก็อยากให้ สภา ฯ ได้พิจารณาว่า เราควรออกประชาคมสร้างความเข้าใจให้กับ ประชาชนก่อนที่จะออกกฎหมายบังคับใช้ ดีหรือไม่ครับ

ร.ต.ต.วีระชัย จำปาหาร ขอบคุณท่านบุญศิล ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายมานพ นามปัญญา เรื่อง การติดตั้งบ่อดักไขมันบำบัดน้ำเสียในอาคาร พ.ศ. 2566 สมาชิกสภา ฯ ถือว่าเป็นเรื่องใหม่สำหรับชาวบ้าน ผมเป็นห่วงในเรื่องของการสร้าง ความเข้าใจให้กับชาวบ้าน ขอให้เราได้ประชาสัมพันธ์และสร้างความเข้าใจ ให้กับชาวบ้านในเรื่องของประโยชน์ที่เราจะบังคับใช้กฎหมายนี้ และให้ชาวบ้านได้ทราบเกี่ยวกับปัญหาหรือผลเสียต่าง ๆ ที่จะเกิดขึ้น ถ้าไม่ปฏิบัติตามกฎหมายฉบับนี้ ไม่ใช่แค่ประชาสัมพันธ์เสียงตามสาย เท่านั้น ควรที่จะมีการรณรงค์หรือปลูกจิตสำนึก เป็นต้น ถ้าเราสร้างความเชื่อมั่นให้ชาวบ้าน ผมคิดว่าชาวบ้านน่าจะให้ความร่วมมือ เป็นอย่างดีครับ

ร.ต.ต.วีระชัย จำปาหาร ขอบคุณท่านมานพ ฯ ครับ ประธานสภา ฯ ในเขตอำเภอคำม่วง ก็ยังมีองค์กรปกครองส่วนท้องถิ่นที่ยังไม่ดำเนินการ อยู่ รวมถึงของเราด้วย ต้องดำเนินการภายในเดือนมิถุนายน ซึ่งบ้านโพนเราโซน หมู่ 2 , หมู่ 3 น้ำเสียเยอะ และเราใช้น้ำดิบ ในการผลิตน้ำประปา ท่านสมาชิกสภา ฯ ทั้ง 12 คน ก็ถือว่า เป็นตัวแทนของประชาชน ก็พิจารณาดูว่ามีความจำเป็นขนาดไหนครับ

นางสุจรรยา ทิพย์มณี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าผู้อำนวยการกองสาธารณสุข ส่วนราชการ และผู้เข้าร่วมการประชุมทุกท่านค่ะ เห็นด้วยกับ ท่านมานพ ฯ ในเรื่องของการประชาสัมพันธ์ค่ะ ก่อนที่เราจะออก กฎหมายหลาย ๆ อย่าง คนที่ออกกฎหมายหรืออนุมัติ คือ สภา ฯ จะต้องสามารถอธิบายข้อดี ข้อเสีย ซึ่งเราได้มีโอกาสพบปะกับประชาชน อยู่แล้ว ในการพูดคุยก็สามารถสอดแทรกเนื้อหาหรือว่าข้อกำหนด ที่เราจะบังคับใช้ลงไปในบทสนทนาได้ โดยที่ไม่จำเป็นต้องเป็นเวทีที่ เป็นทางการมากนัก ซึ่งในส่วนของเทศบัญญัติ เรื่อง การติดตั้งบ่อดัก ไขมันบำบัดน้ำเสียในอาคาร ก็มาจากการคำนึงในเรื่องของสิ่งแวดล้อม หรือผลกระทบ สิ่งที่เราจะต้องสร้างความรู้ความเข้าใจ ก็คือ ปัญหา น้ำเสียที่เกิดจากอาคารบ้านเรือนของชุมชน ซึ่งเป็นที่มาของหน่วยงาน ส่วนกลางที่จะบังคับให้เราดำเนินการในทุกพื้นที่ ซึ่งน้ำเสียส่วนมาก ก็เกิดจากครัวเรือนของเราไหลรวมกันแล้วก็ไหลลงสู่แม่น้ำสาธารณะ มันก็เป็นสาเหตุที่ทำให้เกิดผลกระทบต่อคุณภาพน้ำโดยเฉพาะอย่างยิ่ง เราใช้ผลิตน้ำประปาด้วยจะส่งผลกระทบต่อเนื่องเลยค่ะ ทำให้การผลิต น้ำประปาของเรายากมากขึ้น ถ้าเราสามารถเชื่อมโยงสร้างความเข้าใจ ให้กับประชาชนให้เกิดการยอมรับมันก็จะง่ายขึ้นค่ะ

ร.ต.ต.วีระชัย จำปาหาร ขอบคุณผู้อำนวยการกองสาธารณสุข ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายสมพงษ์ สุริโย ขออนุญาตเพิ่มเติม ในส่วนที่ท่านสมาชิกหลาย ๆ ท่านได้นำเรียน เลขานุการสภา ฯ ถึงแนวทางในการดำเนินการของเทศบัญญัติฉบับนี้ ตามแนวทางในการ สร้างความเข้าใจกับประชาชน ไม่ว่าจะเป็นเรื่องของอะไรก็ตาม ก็ต้องเริ่ม จากประชาชนทั้งหมด ไม่ว่าจะเป็นการเสนอปัญหา รับฟังปัญหา แต่ว่าโดยกระบวนการของเทศบัญญัติฉบับนี้ เป็นนโยบายที่กำหนดมาจาก ส่วนกลาง บางเรื่องชาวบ้านไม่ได้เสนอแต่เขากำหนดมาแบบนี้ มันก็สร้าง ความหนักใจให้กับผู้ปฏิบัติในฐานะเจ้าหน้าที่ที่ต้องถูกทวง หรือในฐานะผู้บริหารที่ต้องรับผิดชอบ ต้องตอบคำถามต่าง ๆ หรือในฐานะสมาชิกสภา ฯ ที่ต้องรับผิดชอบในเรื่องของการออก เทศบัญญัติ ล้วนแล้วแต่เป็นปัญหาที่มาจากเบื้องบน เขาก็ได้กำหนด ให้อยู่ว่า ในกระบวนการจัดทำนั้นต้องรับฟังความคิดเห็นจากชาวบ้าน แต่ถ้าเรารับฟังความคิดเห็นจากชาวบ้านแล้วชาวบ้านไม่เห็นด้วยกับการ ออกกฎหมายเราจะทำอย่างไร ซึ่งในส่วนนี้ทางส่วนกลางกำหนดว่า เราจะต้องดำเนินการ และแนวทางของรัฐบาลก็ระบุว่า “ให้จัดทำประชาคมรับฟังความคิดเห็นจากประชาชน สร้างความเข้าใจ ก่อนที่จะกำหนดนโยบาย” ซึ่งเป็นแนวทางที่กำหนดไว้อยู่แล้ว ก็นำเรียน ให้สภา ฯ ได้รับทราบครับ

ร.ต.ต.วีระชัย จำปาหาร ขอบคุณท่านเลขานุการสภา ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นางสุจรรยา ทิพย์มณี ขออนุญาตเพิ่มเติมค่ะ ตามหนังสือสั่งการได้กำหนดมาว่า ผู้อำนวยการกองสาธารณสุข ข้อ 1 ให้องค์กรปกครองส่วนท้องถิ่น ดำเนินการออกข้อบัญญัติ หรือเทศบัญญัติ เรื่อง การติดตั้งบ่อดักไขมันบำบัดน้ำเสียในอาคาร ตามตัวอย่างของหนังสือกรมส่งเสริมการปกครองท้องถิ่น ด่วนที่สุด ที่ มท 0804.5 / ว 1998 ลงวันที่ 22 พฤษภาคม 2562 ข้อ 2 กำหนดให้มีการติดตั้งบ่อดักไขมันในกลุ่มเป้าหมายแรก ขององค์กรปกครองส่วนท้องถิ่น ดังนี้ 1) โรงอาหารในศูนย์พัฒนาเด็กเล็กหรือโรงเรียนสังกัด องค์กรปกครองส่วนท้องถิ่นทุกแห่ง 2) ร้านอาหาร ตลาด และโรงแรม ในเขตเทศบาลและ เมืองพัทยา อันนี้ก็คือกลุ่มเป้าหมายแรก ในส่วนที่เราสามารถบังคับ หรือทำได้เลย ข้อ 3 ให้มีการรณรงค์และดำเนินงาน ตามหนังสือ กรมส่งเสริม การปกครองท้องถิ่น ด่วนที่สุด ที่ มท 0891.4 / ว 393 ลงวันที่ 3 มีนาคม 2549 ในการพิจารณาดำเนินการ เช่น การรณรงค์ และสร้างแรงจูงใจ ให้แก่เจ้าของอาคารและสิ่งปลูกสร้าง จึงขอนำเรียนให้สภา ฯ ได้รับทราบ ขอบคุณค่ะ

ร.ต.ต.วีระชัย จำปาหาร ขอบคุณผู้อำนวยการกองสาธารณสุข ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายสมพงษ์ สุริโย ขออนุญาตเพิ่มเติมในเรื่องของการกำหนดว่าส่วนราชการไหนเป็นตัวอย่างเลขานุการสภา ฯ เบื้องต้น มันต้องหลังจากที่เทศบัญญัตินี้ประกาศใช้แล้ว อันนั้นก็จะเป็น อำนาจของเจ้าพนักงานท้องถิ่น ที่จะประกาศเพิ่มเติมว่า ส่วนราชการ ดำเนินการก่อนหรือส่วนของครัวเรือน ก็จะเป็นอำนาจของ เจ้าพนักงานท้องถิ่นที่จะกำหนดครับ

นายคำแปลง ศรีบัว ถือว่าเป็นเรื่องที่ดีกับเราและชาวบ้าน แต่ก็มีข้อกำหนดซึ่งเป็นนโยบายที่มาสมาชิกสภา ฯ จากส่วนกลาง แต่ในส่วนของสมาชิกที่ได้อภิปรายก็ด้วยความห่วงใย ระหว่างเรากับชาวบ้าน ซึ่งโดยรวมแล้วเป็นผลดีทั้งหมด เราต้องพิจารณา ในเรื่องที่มีความจำเป็นก่อน ซึ่งการที่จะออกระเบียบเราต้องมองอนาคต ผมมีความเห็นว่า ส่วนใดที่ให้ดำเนินการก่อนตามหนังสือสั่งการ เช่น ในส่วนของตลาดหรือโรงเรียน ก็ควรจะให้ดำเนินการในส่วนนี้ก่อนครับ

นายนิพนธ์ อิงภู ในเรื่องของร่างเทศบัญญัติเป็นหน้าที่ของพวกเรา ซึ่งแนวทางการปฏิบัตินายกเทศมนตรี และข้อยกเว้นต่าง ๆ ผมในฐานะเจ้าพนักงานท้องถิ่น คิดว่าไม่มีอะไร น่าเป็นห่วง เพราะว่าทุกแห่งดำเนินการเหมือนกันหมด ซึ่งท้องถิ่น ต้องดำเนินการตามมาตรา 50 ในเรื่องของการบริหารนี้ก็ดำเนินการมา ตั้งแต่ปี พ.ศ. 2496 ตามพระราชบัญญัติเทศบาล พ.ศ. 2496 แต่ปัญหาอยู่ที่การแจ้งและทำความเข้าใจกับประชาชน ยกตัวอย่างเช่น อาคาร เป็นหน้าที่ของเทศบาลที่ต้องดำเนินการควบคุม และในส่วน ของการบำบัดน้ำเสียผมว่าเป็นเรื่องที่ดี ก็ขอนำเรียนต่อที่ประชุมครับ

ร.ต.ต.วีระชัย จำปาหาร ขอบคุณท่านนายก ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

 - ถ้าไม่มีก็ขอมติที่ประชุมแห่งนี้ว่า สมาชิกท่านใดเห็นควรรับหลักการ ร่างเทศบัญญัติเทศบาลตำบลโพน เรื่อง การติดตั้งบ่อดักไขมัน บำบัดน้ำเสียในอาคาร พ.ศ. 2566 วาระที่ 1 หรือไม่ ถ้าท่านใดเห็นว่ารับหลักการ โปรดยกมือ

**มติที่ประชุม - รับหลักการ 11 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร เป็นอันว่าสภาเทศบาลตำบลโพน มีมติรับหลักการแห่งร่างเทศบัญญัติประธานสภา ฯ เทศบาลตำบลโพน เรื่อง การติดตั้งบ่อดักไขมันบำบัดน้ำเสียในอาคาร พ.ศ. 2566 ด้วยคะแนนเสียง 11 เสียง ขั้นตอนต่อไป วาระที่ 2 ก็เป็นขั้นตอนการแปรญัตติ ซึ่งสภา ฯ มีมติพิจารณาสามวาระรวด ก็ถือว่าที่ประชุมมีมติเต็มสภา ฯ ประธานสภา ฯ ทำหน้าที่เป็น ประธานแปรญัตติ

 - ในวาระที่ 2 มีท่านใด แปรญัตติหรือไม่

 - ถ้าไม่มี ก็จะเข้าสู่วาระที่ 3

 - ต่อไป ขอมติในวาระที่ 3

 - สมาชิกท่านใดเห็นชอบ ให้ตราเป็นเทศบัญญัติเทศบาลตำบลโพน เรื่อง การติดตั้งบ่อดักไขมันบำบัดน้ำเสียในอาคาร พ.ศ. 2566 โปรดยกมือครับ

**มติที่ประชุม - เห็นชอบให้ตราเป็นเทศบัญญัติเทศบาลตำบลโพน เรื่อง การติดตั้ง บ่อดักไขมันบำบัดน้ำเสียในอาคาร พ.ศ. 2566 จำนวน 11 เสียง - งดออกเสียง 1 เสียง (ประธานสภา ฯ)**

 5.2 การกำหนดสมัยประชุมสามัญ ประจำปี พ.ศ. 2566

ร.ต.ต.วีระชัย จำปาหาร ขอให้ที่ประชุมกำหนดวันเริ่มประชุมของสมัยสามัญ ประจำปี 2566 ประธานสภา ฯ และวันเริ่มสมัยประชุมสามัญสมัยแรก ประจำปี 2567 ของสภาเทศบาลตำบลโพน ขอเชิญท่านสมาชิก ฯ เสนอครับ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าสมาชิกสภา ฯ ส่วนราชการ และผู้เข้าร่วมการประชุมทุกท่านครับ การกำหนดสมัย ประชุมสามัญ ประจำปี พ.ศ. 2565 ได้กำหนดไว้ ดังนี้ 1. สมัยประชุมสามัญ สมัยที่ 1 เดือน กุมภาพันธ์ 2565 เริ่มประชุมวันที่ 1 กุมภาพันธ์ ถึงวันที่ 2 มีนาคม 2565 มีกำหนดไม่เกิน 30 วัน 2. สมัยประชุมสามัญ สมัยที่ 2 เดือน สิงหาคม 2565 เริ่มประชุมวันที่ 1 สิงหาคม ถึงวันที่ 30 สิงหาคม 2565 มีกำหนดไม่เกิน 30 วัน 3. สมัยประชุมสามัญ สมัยที่ 3 เดือน กันยายน 2565 เริ่มประชุมวันที่ 1 กันยายน ถึงวันที่ 30 กันยายน 2565 มีกำหนดไม่เกิน 30 วัน 4. สมัยประชุมสามัญ สมัยที่ 4 เดือน ธันวาคม 2565 เริ่มประชุมวันที่ 1 ธันวาคม ถึงวันที่ 30 ธันวาคม 2565 มีกำหนดไม่เกิน 30 วัน

 และกำหนดสมัยประชุมสามัญ ประจำปี พ.ศ. 2566 สมัยประชุมสมัยแรก ประจำปี พ.ศ. 2566 เดือน กุมภาพันธ์ 2566 เริ่มประชุมวันที่ 1 กุมภาพันธ์ ถึงวันที่ 2 มีนาคม 2566 กำหนดไม่เกิน 30 วัน

 ขอเสนอร่างสมัยประชุมสามัญประจำปี พ.ศ. 2566 เป็น 4 สมัย ดังนี้ 1. สมัยประชุมสามัญ สมัยที่ 1 เริ่มประชุมวันที่ 1 กุมภาพันธ์ ถึงวันที่ 2 มีนาคม 2566 มีระยะเวลา 30 วัน 2. สมัยประชุมสามัญ สมัยที่ 2 เริ่มประชุมวันที่ 1 สิงหาคม ถึงวันที่ 30 สิงหาคม 2566 มีระยะเวลา 30 วัน

 3. สมัยประชุมสามัญ สมัยที่ 3 เริ่มประชุม 1 กันยายน ถึงวันที่ 30 กันยายน 2566 มีระยะเวลา 30 วัน 4. สมัยประชุมสามัญ สมัยที่ 4 เริ่มประชุมวันที่ 1 ธันวาคม ถึงวันที่ 30 ธันวาคม 2566 มีระยะเวลา 30 วัน

 และวันเริ่มสมัยประชุมสามัญ ประจำปี พ.ศ. 2567 สมัยแรก เริ่มประชุม วันที่ 1 มีนาคม ถึงวันที่ 30 มีนาคม 2567 มีระยะเวลา 30 วัน ขอผู้รับรองครับ

 - สมาชิกสภาเทศบาลยกมือรับรอง -

ร.ต.ต.วีระชัย จำปาหาร มีสมาชิกสภาเทศบาลตำบลโพน ยกมือรับรองไม่น้อยกว่า 2 คน ประธานสภา ฯ เป็นไปตามระเบียบที่กำหนดไว้ มีสมาชิกสภาเทศบาลท่านใด จะเสนอสมัยประชุมสามัญเป็นอย่างอื่นอีกไหมครับ

 - ไม่มีสมาชิกสภาเทศบาลยกมือเสนอ -

**มติที่ประชุม เห็นชอบเป็นเอกฉันท์**

ร.ต.ต.วีระชัย จำปาหาร เมื่อไม่มีสมาชิกสภาเทศบาลเสนอสมัยประชุมสามัญประจำปีเป็นอย่างอื่น ประธานสภา ฯ จึงถือว่าที่ประชุมสภาเทศบาลตำบลโพน มีมติให้กำหนดสมัยประชุมสามัญ ประจำปี ของเทศบาลตำบลโพน ประจำปี พ.ศ. 2566 เป็น 4 สมัย ดังนี้

 1. สมัยประชุมสามัญ สมัยที่ 1 เริ่มประชุมวันที่ 1 กุมภาพันธ์ ถึงวันที่ 2 มีนาคม 2566 มีระยะเวลา 30 วัน 2. สมัยประชุมสามัญ สมัยที่ 2 เริ่มประชุมวันที่ 1 สิงหาคม ถึงวันที่ 30 สิงหาคม 2566 มีระยะเวลา 30 วัน 3. สมัยประชุมสามัญ สมัยที่ 3 เริ่มประชุม 1 กันยายน ถึงวันที่ 30 กันยายน 2566 มีระยะเวลา 30 วัน 4. สมัยประชุมสามัญ สมัยที่ 4 เริ่มประชุมวันที่ 1 ธันวาคม ถึงวันที่ 30 ธันวาคม 2566 มีระยะเวลา 30 วัน

 และวันเริ่มสมัยประชุมสามัญ ประจำปี พ.ศ. 2567 สมัยแรก เริ่มประชุม วันที่ 1 มีนาคม ถึงวันที่ 30 มีนาคม 2567 มีระยะเวลา 30 วัน

 เมื่อที่ประชุมมีมติกำหนดสมัยประชุมสามัญ ประจำปี 2566 และวันเริ่มสมัยประชุมสามัญประจำปี ของปี 2567 แล้ว ขอให้เจ้าหน้าที่นำไปจัดทำเป็นประกาศสภาเทศบาลตำบลโพน พร้อมทั้งปิดประกาศไว้ที่เทศบาลตำบลโพน ให้ประชาชนทราบต่อไป

ระเบียบวาระที่ 6 เรื่องอื่น ๆ

ร.ต.ต.วีระชัย จำปาหาร สืบเนื่องจากการประชุมครั้งที่แล้ว ท่านมานพ ฯ ได้สอบถามเรื่อง ประธานสภา ฯ ความปลอดภัยของถนนหางปลาวา ที่เป็นจุดระบายน้ำของหนองสิม ทางหมู่ 4 ซึ่งตรงนั้นเป็นคอนเวิร์ส และทางกองช่างก็ได้รับปากว่า จะดำเนินการให้ ไม่ทราบว่าตอนนี้ดำเนินการถึงไหนแล้วครับ

นายทรงวุฒิ ลังภูรี เรียนท่านประธานสภา ฯ ท่านสมาชิกสภา ฯ คณะผู้บริหาร ผู้อำนวยการกองช่าง หัวหน้าส่วนราชการ และผู้เข้าร่วมการประชุมทุกท่านครับ ในส่วนของ การดำเนินการตรงนี้ ตอนแรกจะสั่งซื้อวัสดุก่อสร้างเป็นท่อเหลี่ยม ตอนนี้ได้ดำเนินการซื้อวัสดุมาแล้ว ซึ่งจะใช้เหล็กเป็นเสา และจะใช้ไม้ เป็นแผงกั้น ซึ่งจะช่วยประหยัดงบประมาณด้วย ตอนนี้ยังไม่ได้ดำเนินการ ติดตั้ง ก็ขอนำเรียนคร่าว ๆ ขอบคุณครับ

ร.ต.ต.วีระชัย จำปาหาร ขอบคุณผู้อำนวยการกองช่างครับ ประธานสภา ฯ - เรื่องต่อมาที่ท่านสัมนัก ฯ ได้นำเรียนเมื่อคราวประชุม ครั้งที่แล้ว เรื่อง การก่อสร้างถนนคอนกรีตเสริมเหล็ก ถนนใบบุ่นไต่เครือ เส้นไปบ้านหนองซองแมว ที่เราได้ดำเนินการแล้วยังไม่ถึง 3 เดือน แต่ชำรุดแล้ว ไม่ทราบว่าทางกองช่างได้ดำเนินการอย่างไรครับ

นายทรงวุฒิ ลังภูรี ในส่วนของการก่อสร้าง เราได้รับงบประมาณ ปี 2566 จำนวน ผู้อำนวยการกองช่าง 2 เส้นทาง ที่เรากำลังดำเนินการก่อสร้างอยู่ตอนนี้ คือ โครงการ ถนน คสล. ใบบุ่นไต่เครือบ้านโพน - หนองซองแมว และโครงการ ถนนดอกซ่านบ้านโพน – คำเมย ซึ่งปัญหาที่พบอยู่ตอนนี้ คือ เนื่องจากถนนไม่มีทางเลี่ยงที่อยู่ใกล้ ทำให้เวลาเราเทคอนกรีตเสร็จแล้ว มีประชาชนสัญจรก่อนที่อายุคอนกรีตจะครบ ตอนแรกก็ได้แจ้งผู้รับจ้าง ให้เอาดินมาลงทั้งสองข้างเพื่อปิดถนนไม่ให้รถสามารถวิ่งผ่านได้ เพื่อให้ประชาชนเลี่ยงไปใช้ถนนเส้นบ้านหนองซองแมว - บ้านใหม่ แต่ก็ปิดถนนได้ 2 วัน รถไถก็มาดันออก ครั้งต่อมาได้เอาท่อซีเมนต์ ไปปิดกั้นจราจร ได้ประมาณ 2 – 3 วัน ท่อซีเมนต์ก็ถูกเคลื่อนออก จริง ๆ แล้ว คอนกรีตถ้าเทเสร็จต้องรออย่างน้อย 15 วัน ถึงจะใช้เส้นทางได้ ซึ่งความเป็นจริงตามหลักเพื่อให้ได้มาตรฐานคอนกรีต ต้องรอ 28 วัน ซึ่งก็เป็นปัญหามาโดยตลอด ในส่วนของโครงการ ถนนดอกซ่านบ้านโพน - คำเมย ไม่ค่อยมีปัญหา เพราะว่ามีทางเบี่ยง ก็ขอนำเรียนให้สภา ฯ ได้รับทราบ ขอบคุณครับ

ร.ต.ต.วีระชัย จำปาหาร ขอบคุณผู้อำนวยการกองช่างครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายคำแปลง ศรีบัว การประชุมครั้งที่แล้วผมก็ได้อภิปรายหลายเรื่อง พอมาดูในแผนดำเนินงาน สมาชิกสภา ฯ บางส่วนก็มี บางส่วนก็ไม่มี ก็เลยอยากสอบถามฝ่ายบริหาร ดังนี้

 1) เมื่อคราวประชุมสภา ฯ ครั้งที่แล้วผมได้อภิปราย เรื่อง ถนนนาคคอคตชำรุด และทางกองช่างก็แจ้งว่าจะทำโครงการ รางระบายน้ำ เพื่อหลีกเลี่ยงไม่ให้น้ำกัดเซาะ ตอนนี้มีความจำเป็น มากครับ เพราะว่ารางระบายน้ำหักอยู่ประมาณ 2 ช่วง ซึ่งชาวบ้าน ก็ร้องเรียนและสอบถามมาว่าจะดำเนินการอย่างไร ก็เลยอยากสอบถาม ฝ่ายบริหารผ่านประธานสภา ฯ ว่าจะมีการดำเนินการอย่างไร ถ้าเป็นไปได้อยากจะให้ดำเนินการอย่างเร่งด่วน ซึ่งต่อไปก็ใกล้ฤดูฝน มันจะทำให้ชำรุดมากขึ้นครับ 2) เมื่อคราวประชุมครั้งที่แล้วผมได้อภิปราย เรื่อง การขุดลอก รางระบายน้ำพร้อมเปลี่ยนฝารางระบายน้ำทุกจุดที่ชำรุดทั่วเขตเทศบาล ตำบลโพน และฝ่ายบริหารก็ได้รับปากว่าจะดำเนินการ ซึ่งที่ผ่านมาผมก็ เห็นช่างมาดำเนินการอยู่ที่ซอย หมู่ 3 ประมาณ 2 - 3 จุด ก็อยากสอบถามฝ่ายบริหารว่าจะดำเนินการให้แล้วเสร็จภายในเดือนไหน 3) เราได้อนุมัติใช้เงินทุนสำรองเงินสะสม เพื่อดำเนินการ โครงการถนนนาคแขนส่อย ซึ่งมี 2 จุด ที่จะดำเนินการ คือ 1. ปรับปรุงระดับถนนและรางระบายน้ำถนนนาคแขน ส่อย ในช่วงบริเวณปากซอยนาคแขนส่อย 3 2. ปรับปรุงร่องระบายน้ำธรรมชาติ ให้มีประสิทธิภาพ ในการระบายน้ำเพิ่มมากขึ้น ในช่วงบริเวณ ถนนซอยนาคแขนส่อย 2 ซึ่งโครงการดังกล่าว ไม่ได้ระบุไว้ในเทศบัญญัติ จึงขอสอบถามฝ่ายบริหาร ว่าจะดำเนินการในช่วงไหน และจะแล้วเสร็จในช่วงไหน เพราะว่า แจ้งในการประชุมคราวที่แล้วว่าจะดำเนินการก่อนฤดูฝน 4) ที่เราดำเนินการของบประมาณจากส่วนกลาง คือ โครงการ ถนนข้างลำห้วยยางทั้ง 2 ข้าง โครงการนี้ก็ไม่ได้ระบุในเทศบัญญัติ ก็ขอสอบถามฝ่ายบริหารว่าจะดำเนินการในช่วงไหน เพราะว่าเราติดค้าง กับเจ้าของที่ซึ่งมีอยู่ 2 จุด ที่ยังไม่ได้ย้ายเถียงนาออก ซึ่งถ้าเรา ดำเนินการแล้วก็จะได้แจ้งให้เจ้าของที่ได้ย้ายเถียงนาออก และเรา ได้รับปากกับเจ้าของที่ว่าจะทำถนนลงไปเชื่อมติดกับสะพาน ก็ขอฝากฝ่ายบริหารพิจารณาด้วยครับ

นายทรงวุฒิ ลังภูรี 1) ในส่วนของการซ่อมแซมถนนนาคคอคต เราใช้งบประมาณผู้อำนวยการกองช่าง ของเราเอง ประมาณ 100,000.- บาท ซึ่งทางกองช่างได้ทำบันทึก ขออนุมัติผู้บริหารแล้ว 2) ในส่วนของฝารางระบายน้ำ ชุดแรกประมาณ 100 ฝา ชุดที่ 2 คาดว่าจะดำเนินการตรงจุดตลาดสดและเส้นที่เหลือทั้งหมด ซึ่งเราจะดำเนินการแน่นอน 3) การขออนุมัติใช้เงินทุนสำรองเงินสะสม เราจะดำเนินการ ยกระดับถนนนาคแขนส่อยก่อน เพราะว่าเราประมาณการเรียบร้อยแล้ว เสนอผู้บริหารเรียบร้อย และในส่วนของซ่อมแซมท่อซอยนาคแขนส่อย หลังจากที่ไฟฟ้าดำเนินการย้ายเสาแล้ว เราก็จะดำเนินการทันทีคาดว่า น่าจะแล้วเสร็จก่อนฤดูฝน 4) ในส่วนของถนนลูกรังห้วยยาง ดำเนินการย้ายเสาไฟ เรียบร้อยแล้ว ซึ่งเราใช้งบประมาณของเราเอง คาดว่าจะดำเนินการ ก่อนฤดูฝน และขอให้ท่านสมาชิกได้สำรวจว่าถนนลูกรังเส้นไหนบ้าง ที่ชำรุดจะได้ดำเนินการพร้อมกันเลย ในส่วนของงบประมาณโครงการ อุทกภัยก็จะดำเนินการในส่วนของ ถนนกระบวยแอวกิ่ว , ขยายเขตจราจร ใบบุ่นหว่าน , ถนน คสล. นาคหัวจุ้ม , ขยายผิวจราจรถนนกระบวย หัวขวาง , ซ่อมสร้างผิวจราจรแอสฟัลติกท์

ร.ต.ต.วีระชัย จำปาหาร ขอบคุณผู้อำนวยการกองช่างครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายมานพ นามปัญญา กระผมมีเรื่องที่จะแจ้งปัญหาน้ำประปารั่วตรงโค้งดอนเจ้าปู่ ซึ่งน้ำรั่วตลอด สมาชิกสภา ฯ ขอให้ทางกองช่างได้เข้าไปตรวจสอบและซ่อมแซมด้วยครับ

นายคำแปลง ศรีบัว เรื่องติดตามงาน ซึ่งเป็นเรื่องที่จะเสนอใหม่ ในช่วงที่ผ่านมาเราได้หารือสมาชิกสภา ฯ หลาย ๆ เรื่อง เช่น การจัดงานต่าง ๆ ปัญหาอุปสรรคในการจัดงาน และผลงานที่เราดำเนินงาน เราได้หารือกันว่าการจัดงานบุญบั้งไฟปีนี้ เราได้มีมติว่าจะย้ายจุดมหรสพของวันที่สอง ก็เลยเล็งเห็นความสำคัญ ความจำเป็นด้วย คือ ริมหนองสิมด้านทิศตะวันออก มองดูแล้วมันรก เราพอมีงบประมาณที่จะขุดลอกวัชพืชขึ้นมาเพื่อให้เกิดความสวยงาม และจะได้นำมหรสพมาทางด้านล้งพุทราสหกรณ์ ก็ขอฝากฝ่ายบริหาร ว่าเรามีงบประมาณส่วนไหนที่จะดำเนินการในส่วนนี้ก่อนไหม ขอบคุณครับ

นายสมพงษ์ สุริโย 1) ขออนุญาตเรียนแจ้ง เรื่อง ระเบียบสภาเทศบาลตำบลโพน เลขานุการสภา ฯ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น ซึ่งสภาเทศบาลตำบลโพน ได้เห็นชอบในการออกระเบียบนี้แล้ว และประธานสภา ฯ ก็ได้ลงนามในประกาศ เมื่อวันที่ 26 ธันวาคม 2565 มีผลบังคับใช้แล้ว ก็ขอฝากประชาสัมพันธ์สำหรับท่านใด หรือประชาชนที่ต้องการออกข้อบัญญัติของตนเอง หรืออยากเสนอ ข้อบัญญัติอะไรที่มีความสำคัญต่อชุมชน ก็สอบถามรายละเอียดได้ 2) ประชาสัมพันธ์หลักเกณฑ์ การสมัครเข้าเป็นสมาชิก กองทุนฌาปนกิจสงเคราะห์ข้าราชการ และบุคลากรท้องถิ่น ซึ่งมีเอกสาร แจกให้สำหรับทุกท่านที่มีความสนใจ ซึ่งตอนนี้ทางบุคลากรของ เทศบาลตำบลโพน ก็มีสมัครเป็นสมาชิกบ้างแล้ว ถ้าท่านสมาชิก หรือทางผู้บริหารสนใจก็สามารถสมัครได้

 คุณสมบัติและอัตราค่าสมัคร

 คุณสมบัติของผู้ที่สามารถสมัครสมาชิกการฌาปนกิจสงเคราะห์ข้าราชการ และบุคลากรท้องถิ่นจะต้องเป็นข้าราชการ พนักงานราชการ ลูกจ้างประจำของกรมส่งเสริมการปกครองท้องถิ่น ลูกจ้างประจำของ กองทุน ฯ พนักงานของสหกรณ์ออมทรัพย์ และหน่วยงานต่าง ๆ ที่อยู่ภายใต้การกำกับดูแลของกรมส่งเสริมการปกครองท้องถิ่น นายกของ องค์การปกครองส่วนท้องถิ่น รองนายกขององค์การปกครองส่วนท้องถิ่น ที่ปรึกษาและเลขาสมาชิกสภา ข้าราชการ พนักงาน พนักงานจ้าง ตามภารกิจ พนักงานจ้างทั่วไป ลูกจ้างประจำขององค์กรปกครอง ส่วนท้องถิ่นทุกรูปแบบ ผู้สมัครอายุต้องไม่เกิน 60 ปีบริบูรณ์ ณ วันที่สมัคร  อัตราค่าสมัคร ประกอบด้วย เงินค่าสมัครสมาชิก ตามช่วงอายุ เงินสงเคราะห์ล่วงหน้า จำนวน 300.- บาท และเงินค่าบำรุงซึ่งเรียกเก็บเป็นรายปี จำนวน 30.- บาท โดยได้รวมให้ ตามรายละเอียดดังนี้ - ผู้ที่มีอายุในวันสมัครตั้งแต่ 18 ปี แต่ไม่ถึง 30 ปี รวมคนละ 370.- บาท

 - ผู้ที่มีอายุในวันสมัครตั้งแต่ 30 ปี แต่ไม่ถึง 40 ปี รวมคนละ 390.- บาท

 - ผู้ที่มีอายุในวันสมัครตั้งแต่ 40 ปี แต่ไม่ถึง 50 ปี รวมคนละ 410.- บาท

 - ผู้ที่มีอายุในวันสมัครตั้งแต่ 50 ปี แต่ไม่เกิน 60 ปีบริบูรณ์ รวมคนละ 430.- บาท

 เอกสารประกอบการสมัคร

 เอกสารประกอบการสมัครสมาชิก ได้แก่  ใบสมัครการฌาปนกิจ สงเคราะห์ข้าราชการและบุคลกรท้องถิ่น  สำเนาบัตรประจำตัวประชาชน สำเนาทะเบียนบ้านของผู้สมัคร และผู้รับเงินที่ประสงค์ให้รับ สงเคราะห์  ใบรับรองของแพทย์จะต้องมีอายุไม่เกิน 1 เดือน ณ วันที่สมัคร  สำเนาใบสำคัญสมรสในกรณีที่ผู้สมัครมีสถานะสมรส

 การยื่นใบสมัคร

 ผู้ประสงค์จะสมัครเข้าเป็นสมาชิก  ให้ยื่นใบสมัครการฌาปนกิจสงเคราะห์ ข้าราชการและบุคลกรท้องถิ่น  และเอกสารประกอบการสมัครพร้อมด้วย เงินค่าสมัครสมาชิกตามอัตราค่าสมัครที่แจ้งข้างต้น  ด้วยตนเอง ณ ที่สำนักงาน ก.ฌ.  หรือหน่วยงานต้นสังกัดของผู้สมัคร

 การมีผลในการเป็นสมาชิกภาพของผู้สมัคร
 จะนับตั้งแต่นายทะเบียนการฌาปนกิจสงเคราะห์ข้าราชการและบุคลากร ท้องถิ่นได้เห็นชอบอนุมัติรับ  และนำรายชื่อเข้าเสนอที่ประชุม คณะกรรมการ  หลังจากนั้นผู้สมัครจะได้รับใบตอบรับการเป็นสมาชิก การฌาปนกิจสงเคราะห์ข้าราชการและบุคลากรท้องถิ่น  พร้อมเลขทะเบียนสมาชิก ฉะนั้นจึงแปลว่าผู้สมัครได้เป็นสมาชิก การฌาปนกิจสงเคราะห์ข้าราชการและบุคลากรท้องถิ่นโดยสมบูรณ์แล้ว

  สมาชิกภาพย่อมสิ้นสุดลงในกรณี ดังต่อไปนี้

 1. ตาย 2. ลาออก

 คณะกรรมการ ก.ฌ. ให้พ้นจากสมาชิกภาพเพราะไม่ชำระเงิน สงเคราะห์ ภายในหกสิบวันนับแต่วันที่ประกาศรายชื่อสมาชิก ที่ถึงแก่ความตาย และ ก.ฌ. มีหนังสือแจ้งให้ชำระเงินภายในสามสิบวัน นับแต่วันที่ครบกำหนดครั้งแรก

 กระทำการใด ๆ อันอาจก่อให้เกิดความเสียหายแก่ ก.ฌ. อย่างร้ายแรงและคณะกรรมการ ก.ฌ. มีมติให้พ้นจากสมาชิกภาพ การสิ้นสุดแห่งสมาชิกภาพตาม (2) (3) และ (4) สมาชิกไม่มีสิทธิ เรียกเงินค่าสมัคร เงินค่าบำรุง และเงินสงเคราะห์ที่ได้ชำระตามระเบียบนี้ คืนจาก ก.ฌ. เว้นแต่เงินสงเคราะห์ล่วงหน้าที่ยังไม่ตกอยู่ในความผูกพัน ที่จะต้องจ่ายเป็นเงินสงเคราะห์ให้แก่สมาชิกที่ถึงแก่ความตาย

ร.ต.ต.วีระชัย จำปาหาร ขอบคุณท่านเลขานุการสภา ฯ ครับ ประธานสภา ฯ

น.ส.สุกัญญา กำจร เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าสำนักปลัด หัวหน้าส่วนราชการ และผู้เข้าร่วมการประชุมทุกท่านค่ะ ด้วยสำนักปลัด ขออนุญาตแจ้ง จะดำเนินการออกประชุมประชาคมเพื่อรับฟัง ความคิดเห็นปัญหาและความต้องการของประชาชนในเขตเทศบาล ตำบลโพน ทั้ง 5 หมู่บ้าน ซึ่งได้ร่างตารางแล้วจะออกประชาคมวันละ 1 หมู่ ดังนี้ - วันที่ 24 กุมภาพันธ์ 2566 หมู่ 1 ณ บริเวณที่ทำการกำนันตำบลโพน - วันที่ 27 กุมภาพันธ์ 2566 ณ บริเวณศาลาประชาคม หมู่ 2 - วันที่ 28 กุมภาพันธ์ 2566 ณ บริเวณศาลาประชาคม หมู่ 3 - วันที่ 1 มีนาคม 2566 ณ บริเวณศาลาประชาคม หมู่ 4 - วันที่ 2 มีนาคม 2566 ณ บริเวณศาลาประชาคม หมู่ 5 ซึ่งจะจัดในช่วงเวลา 09.00 – 12.00 น. ก็ขอเชิญชวนให้ท่านสมาชิก สภา ฯ ได้ลงพื้นที่ประชาคมด้วยกัน ซึ่งการประชาคมรับฟังความคิดเห็น ของประชาชนถือว่าเป็นเรื่องสำคัญค่ะ

ร.ต.ต.วีระชัย จำปาหาร - วันที่ 1 – 10 มีนาคม 2566 งานปริวาสกรรม ประธานสภา ฯ วัดโพธิ์ศรีวิลัย สำหรับเทศบาลตำบลโพนเป็นเจ้าภาพ วันที่ 3 มีนาคม 2566 - วันที่ 22 มีนาคม 2566 เป็นวันพระราชทานเพลิงศพ พระครูโพธิ์ชัย

นายนิพนธ์ อิงภู 1) ได้หารือกับรักษาการเจ้าอาวาสวัดโพธิ์ชัย นายกเทศมนตรี และพ่อใหญ่เลื่อน หาระทา ได้คุยกันเรื่องจัดเตรียมไม้สำหรับฌาปนกิจ ซึ่งหลวงพ่อแจ้งว่าให้ใช้ไม้หน้าสี่ และก็จะทำการเลื่อยยนต์ ซึ่งท่านสมบัติ ฯ ก็จะได้หารือกับท่านกำนัน ท่านผู้นำท้องที่ ในส่วนของสถานที่เราก็ได้ปรับปรุงดินแล้ว 2) แจ้งที่ประชุมทราบ ท่านผู้ใหญ่สำเนียง ฯ ประสานมาว่า วันพรุ่งนี้ศูนย์ขยายพันธ์สัตว์น้ำกาฬสินธุ์ จะออกมาทำการรื้อวัชพืช ก็ขอให้ท่านสมาชิกและเจ้าหน้าที่ให้มาช่วยกันนะครับ 3) การประชุมของฝ่ายสภา ฯ ทุกวันอังคาร ขอให้แจ้ง ทางฝ่ายบริหารด้วยครับ จะได้เข้าร่วมประชุมด้วยกันครับ 4) เราได้หารือว่าจะทำที่นั่งพักสำหรับรอใส่บาตร ตอนนี้ ได้ทำการเลื่อยไม้เสร็จเรียบร้อย 5) งานปริวาสกรรมวัดโพธิ์ศรีวิลัย ทางเทศบาลเป็นเจ้าภาพ วันที่ 3 มีนาคม 6) ขอขอบคุณทุกท่านที่ให้ความร่วมมือ “งานมหัศจรรย์ ถิ่นผู้ไทย ฯ” ในระหว่างวันที่ 27 – 29 มกราคม 2566 ที่ผ่านมา - รายรับทั้งหมด 287,150.- บาท - หักค่าใช้จ่ายแล้ว คงเหลือ 11,324.- บาท

นายปิยะวัชร์ สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร เลขานุการนายก ฯ หัวหน้าส่วนราชการ และผู้เข้าร่วมการประชุมทุกท่านครับ ขออนุญาต แจ้งรายละเอียดบัญชี รายรับ - รายจ่าย งานวิ่ง “งานมหัศจรรย์ ถิ่นผู้ไทย ฯ” - รายรับ 260,043.- บาท *แบ่งเป็น* - รายรับจากผู้สนับสนุน 42,000.- บาท - รายรับจากการขายเสื้อ 218,043.- บาท - รายจ่าย 159,898.- บาท - หักค่าใช้จ่าย คงเหลือ 100,145.- บาท - ยืมกองทุนพัฒนาบ้านโพน 70,000.- บาท - นำเข้ากองทุนพัฒนาบ้านโพนอีก 30,000.- บาท - รวมโอนเข้ากองทุนพัฒนาบ้านโพน 100,000.- บาท - คงเหลือ 145.- บาท เป็นค่าติดบัญชี

ร.ต.ต.วีระชัย จำปาหาร ขอบคุณฝ่ายบริหารครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายเลื่อน หาระทา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนราชการ และผู้เข้าร่วมการประชุมทุกท่านครับ ขอสอบถาม เรื่อง กองทุนฌาปนกิจผู้สูงอายุ มีผลวันที่ 1 มีนาคม 2566 ที่จะถึงนี้ ไม่ทราบว่าเรามีการดำเนินการออกเก็บค่าฌาปนกิจอย่างไรครับ

นายนิพนธ์ อิงภู คราวที่แล้วที่เชิญทางโรงเรียนผู้สูงอายุมาประชุมหารือ เรื่อง กองทุนนายกเทศมนตรี ฌาปนกิจ ก็ยังไม่ได้ข้อสรุปที่ชัดเจน และเรามีมติในที่ประชุมว่า จะออกพื้นที่ให้ความรู้สร้างความเข้าใจและให้บริการสำหรับผู้สูงอายุ ที่ต้องการทำฌาปนกิจกับกองทุน ฯ ซึ่งต้องดำเนินการให้แล้วเสร็จภายใน วันที่ 28 กุมภาพันธ์ 2566 นี้

นางณฐอร การถัก เรียนท่านประธานสภา ฯ ท่านสมาชิกสภา ฯ คณะผู้บริหาร ปลัดเทศบาล หัวหน้าส่วนราชการ และผู้เข้าร่วมการประชุมทุกท่านค่ะ สืบเนื่องจาก ผู้สูงอายุอาจจะยังไม่เข้าใจในเรื่องของ “กองทุนฌาปนกิจสงเคราะห์ ผู้สูงอายุ” ซึ่งผู้ที่มีอายุตามเกณฑ์ 60 ปีขึ้นไป สามารถสมัครเป็น สมาชิกกองทุน ฯ ได้ เบื้องต้นเราปรึกษากันว่าจะลงพื้นที่ตามหมู่บ้าน เนื่องจากผู้เฒ่าผู้แก่ไม่สะดวกในการเดินทางมาสมัครที่เทศบาล ก็เลยทำปฏิทินงานไว้ว่า จะลงพื้นที่พร้อมกับกองสาธารณสุข ฯ ที่จะออกให้บริการฉีดวัคซีนป้องกันโรคพิษสุนัขบ้า เริ่มวันที่ 21 – 24 กุมภาพันธ์ และวันที่ 27 – 28 กุมภาพันธ์ 2566 ก็เป็นส่วนของการ เก็บตก ฝากทุกท่านประชาสัมพันธ์ด้วยนะคะ

นางสุจรรยา ทิพย์มณี 1) ขออนุญาตประชาสัมพันธ์ในส่วนของกองสาธารณสุข ฯ ผู้อำนวยการกองสาธารณสุข จะดำเนินการรณรงค์ฉีดวัคซีนป้องกันโรคพิษสุนัขบ้า เริ่มตั้งแต่วันที่ 21 – 24 กุมภาพันธ์ 2566 ดังนี้ - วันที่ 21 กุมภาพันธ์ ลงพื้นที่ หมู่ 1 , หมู่ 5 - วันที่ 22 กุมภาพันธ์ ลงพื้นที่ หมู่ 2 - วันที่ 23 กุมภาพันธ์ ลงพื้นที่ หมู่ 4 - วันที่ 24 กุมภาพันธ์ ลงพื้นที่ หมู่ 3 ฝากทุกท่านประชาสัมพันธ์ ให้ประชาชนในพื้นที่ได้รับทราบให้นำสุนัข และแมวมาฉีดวัคซีนป้องกันโรคพิษสุนัขบ้า พร้อมด้วยนำบัตรประจำตัว ประชาชนของเจ้าของสุนัขและแมวมาขึ้นทะเบียนให้ถูกต้องด้วยค่ะ 2) ประชาสัมพันธ์การดำเนินงาน “กองทุนธนาคารขยะเทศบาล ตำบลโพน” ซึ่งเราดำเนินการมาทั้งหมด 5 ครั้งแล้ว ครั้งต่อไป จะเป็นการดำเนินการในครั้งที่ 3 ประจำปี พ.ศ. 2566 ในวันที่ 1 มีนาคม 2566 ที่จะถึงนี้ ก็ขอเชิญชวนท่านสมาชิกทุกท่าน นำขยะรีไซเคิลมาขาย ซึ่งการดำเนินการในวันที่ 1 มีนาคม นี้ ทางกองทุน ฯ ได้เชิญ อสม. หมู่ 2 ร่วมสังเกตการดำเนินงาน “กองทุนธนาคารขยะ ฯ” ด้วย เพื่อที่เราจะได้ขยายผลไป หมู่ 2 ก่อนอันดับแรก 3) การประกวดการเต้นแอโรบิค ตามนโยบายของท่านผู้ว่า ฯ จังหวัดกาฬสินธุ์ ซึ่งตอนนี้มีการรณรงค์ให้ออกกำลังกายทุกภาคส่วน ในส่วนของอำเภอคำม่วงก็ได้ดำเนินการทุกเดือน และในส่วนของ เทศบาลเราก็ได้ดำเนินการทุกวันพุธทุกสัปดาห์ นโยบายของทางจังหวัด จึงให้เราส่งทีมแอโรบิคเข้าประกวดค่ะ

ร.ต.ต.วีระชัย จำปาหาร หลังจากที่พวกเราได้ดำเนินการ “โครงการกองทุนธนาคารขยะ” แล้ว ประธานสภา ฯ อยากทราบว่าปริมาณขยะลดลงหรือไม่ มีการเปลี่ยนแปลงไปในทางที่ดีขึ้น หรือไม่ รวมทั้งมีปัญหาหรืออุปสรรคอย่างไร ในการประชุมครั้งต่อไป ขอให้รายงานผลต่อที่ประชุมทราบด้วยนะครับ

นางสุจรรยา ทิพย์มณี ปริมาณขยะ 2 ครั้งแรกเพิ่มขึ้น แต่ 2 ครั้งหลังปริมาณขยะลดลง ผู้อำนวยการกองสาธารณสุข เนื่องจากสมาชิกกองทุน ฯ นำขยะมาขายน้อย

ร.ต.ต.วีระชัย จำปาหาร - มีท่านใดจะอภิปรายเพิ่มเติมอีกหรือไม่ ประธานสภา ฯ

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร รองนายกเทศมนตรี หัวหน้าส่วนราชการ และผู้เข้าร่วมการประชุมทุกท่านครับ เรื่องโครงสร้างพื้นฐานในปีนี้นั้นทางเทศบาลตำบลโพน ได้รับเงินอุดหนุน เฉพาะกิจ 4 โครงการใหญ่ ๆ 1) โครงการถนนคอนกรีตเสริมเหล็กถนนใบบุ่นไต่เครือ เส้นไปบ้านหนองซองแมว 2) โครงการถนนดอกซ่านบ้านโพน - คำเมย 3) โครงการแอสฟัลติกท์คอนกรีต หมู่ 4 , หมู่ 2 และหมู่ 3 ซึ่งได้ผู้รับจ้างแล้วแต่ยังไม่ลงงาน 4) โครงการประปาขนาดใหญ่ อยู่ในระหว่างดำเนินการ เรื่องขอใช้ที่ และเมื่อวันศุกร์ที่ผ่านมาท่านนายก ฯ และนิติกร ก็ได้ประสานป่าไม้มาดูพื้นที่ในสนามกีฬา หมู่ 4 ซึ่งขั้นตอนในการขอใช้ ก็มีหลายขั้นตอนและคณะกรรมการหลายฝ่าย ท่านนายก ฯ ก็ได้ติดตาม ที่สำนักงานที่ดินสมเด็จ ก็แจ้งว่าจะดำเนินการขอใช้ที่ดินให้ทัน วันที่ 24 มีนาคม 2566 ถ้าไม่ทัน งบประมาณในส่วนนี้ก็ตกไป ซึ่งตอนนี้ เป็นอำนาจผู้ว่า ฯ ในการขอใช้ตามมาตรา 9 เพราะว่า ผู้ว่า ฯ เป็นประธานและลงนามให้ใช้ และขอนำเรียนให้ท่านสมาชิกสภา ฯ ทราบว่า 3 โครงการที่เราจ้างไป ซึ่งผมได้รับหนังสือจากส่วนกลาง ให้องค์กรปกครองส่วนท้องถิ่นทำโครงการ ทางกองช่างก็ได้ดำเนินการ ส่งโครงการรองรับไปแล้ว 3 โครงการ ดังนี้

 - โครงการที่ 1 โครงการถนนคอนกรีตโรงเลื่อย - โครงการที่ 2 โครงการขยายถนนกระบวยหัวหย่อน บ้านโพน - บ้านนาบอน - โครงการที่ 3 โครงการแอสฟัลติกท์คอนกรีตข้างโรงเรียน มาถึงศูนย์พัฒนาเด็กเล็ก เพื่อจะเชื่อมกับ หมู่ 4 , หมู่ 2 และหมู่ 3 ซึ่งทั้ง 3 โครงการที่เรารองรับโครงการเงินเหลือจ่าย ผมคิดว่าน่าจะไม่ติด ปัญหาอะไรโครงการน่าจะผ่าน ต่อมาทางส่วนกลางประกาศภัยแล้ง จึงให้องค์กรปกครองส่วนท้องถิ่นแต่ละท้องถิ่นเสนอโครงการเข้าไปรองรับ ผมเสนอไป 5 โครงการ และปัจจุบันผมเร่งรัดให้สำนักปลัด ดำเนินการ เร่งรัดโครงการหอกระจายข่าว และที่ท่านคำแปลง ฯ สอบถามโครงการ ถนนลูกรังห้วยยาง ซึ่งเมื่อ 2 เดือนที่ผ่านมา เราได้หารือกันว่า ให้นำบรรจุเข้าแผน ฯ ปี 2566 , 2567 ซึ่งตอนนี้เราหารือกันว่า ถ้าไม่ได้งบประมาณจาก อบจ. ก็จะจ่ายขาดเงินสะสม ก็ขอนำเรียน ให้สภา ฯ ได้รับทราบครับ

ร.ต.ต.วีระชัย จำปาหาร ขอบคุณท่านรองทองมี ฯ ครับ ประธานสภา ฯ - ท่านสมาชิกสภา ฯ ท่านใดมีอะไรจะชี้แจงเพิ่มเติมไหมครับ

 - ถ้าไม่มี ขอปิดการประชุมครับ

ปิดประชุม เวลา 12.00 น.

 (ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

 **คณะกรรมการตรวจรายงานการประชุมลงชื่อตรวจแล้วถูกต้อง**

 (ลงชื่อ) คำแปลง ศรีบัว กรรมการตรวจรายงานการประชุม

 (นายคำแปลง ศรีบัว)

 สมาชิกสภาเทศบาลตำบลโพน

 (ลงชื่อ) มานพ นามปัญญา กรรมการตรวจรายงานการประชุม

 (นายมานพ นามปัญญา)

 สมาชิกสภาเทศบาลตำบลโพน

 (ลงชื่อ) วุฒิชัย เชยชมศรี กรรมการตรวจรายงานการประชุม

 (นายวุฒิชัย เชยชมศรี)

 สมาชิกสภาเทศบาลตำบลโพน

 (ลงชื่อ) วีระชัย จำปาหาร ผู้รับรอง

 (ร้อยตำรวจตรี วีระชัย จำปาหาร)

 ประธานสภาเทศบาลตำบลโพน